Diari Oficial de la Generalitat Valenciana


Sumari del DOGV 2511, del 19-05-1995 (1995/834748)

ORDRE de 4 d'abril de 1995, de la Conselleria d'Educació i Ciència, per la qual es convoquen i dicten les normes per ala distribució del Fons d'Acció Social per al personal docent no universitari dependent de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/04/(5)/dof/vci/html**

### Dades del document

Número de DOGV
:   2511

Data del DOGV
:   19-05-1995

Secció del DOGV
:   DISPOSICIONS GENERALS

Número del document
:   1995/834748


Data del document
:   04-04-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 4 d'abril de 1995, de la Conselleria d'Educació i Ciència, per la qual es convoquen i dicten les normes per ala distribució del Fons d'Acció Social per al personal docent no universitari dependent de la Generalitat Valenciana.   
De conformitat amb els criteris acordats amb les organitzacions sindicals representades en la Mesa Sectorial d'Educació no Universitària, relatives a la distribució d'un fons d'ajudes socials per un import total de 50 milions de pessetes, procedeix publicar les bases de la convocatòria i dictar les normes perquè es distribuïsca entre el personal docent no universitari, gestionat per aquesta Conselleria. En virtut d'això,  
ORDENE  
Primer  
Es convoca procediment per a la distribució d'ajudes del Fons d'Acció Social per un import de 50 milions de pessetes entre el personal docent no universitari dependent de la Conselleria d'Educació i Ciència corresponent a l'any 1993. El pagament es realitzarà a càrrec del capítol I, aplicacions 33.73.364.99.58 i 91.88.636.80.98.  
Segon  
La convocatòria es desenvoluparà i es resoldrà amb subjecció a les bases que figuren com a annex a aquesta ordre.  
València, 4 d'abril de 1995  
El conseller d'Educació i Ciència,  
JOAN ROMERO I GONZáLEZ  
ANNEX  
I) Bases generals  
1. Objecte  
L'objecte de la convocatòria és la regulació del contingut, procediment de gestió i resolució del Fons d'Acció Social per al personal docent no universitari dependent de la Conselleria d'Educació i Ciència corresponent a l'any 1993.  
2. Modalitats  
Les ajudes objecte d'aquesta convocatòria es classifiquen en les següents modalitats:  
a) Ajuda per a discapacitats.  
b) Ajuda per estudis de fills i cònjuge.  
c) Ajuda assistencial.  
d) Ajuda per defunció.  
e) Ajuda excepcional.  
3. Aquestes ajudes tindran caràcter de prestació econòmica amb la finalitat de compensar una part de les despeses ocasionades pel fet causant de l'ajuda fins a un màxim del total de les esmentades despeses.  
4. Comissió d'Acció Social  
4.1. Es crea la Comissió d'Acció Social del Personal Docent No Universitari, formada per:  
President: el director general de Personal.  
Vocals:  
- El cap del Servei de Relacions Institucionals.  
- El cap del Servei de Gestió i Règim Jurídic de Personal Docent.  
- Un funcionari designat pel director general de Personal que farà de secretari.  
- Un representant designat per cadascuna de les centrals sindicals presents en la Mesa Sectorial d'Educació.  
4.2. La Comissió d'Acció Social del Personal Docent no Universitari és l'òrgan responsable del procés de valoració de les sol·licituds i proposta de resolució de la convocatòria.  
Igualment, serà l'encarregat de l'estudi i de la resolució de les reclamacions i d'interpretar aquestes bases.  
5. La quantitat assignada a la resolució d'aquesta convocatòria és de 53.584.150 de pessetes.  
Els percentatges que s'aplicaran sobre l'import total, destinats a les diferents modalitats d'ajuda, són les següents:  
a) Ajuda per a discapacitats: 18,0%.  
b) Ajuda per estudis de fill i cònjuge: 38%.  
c) Ajuda assistencial: 32,5%.  
d) Ajuda per defunció: 1,5%.  
e) Ajuda excepcional: 10,0%.  
Un 0,5% de l'import total, extret de la modalitat d'ajuda excepcional, es reservarà per a la resolució dels recursos que s'estimen.  
La Comissió d'Acció Social disposarà, si escau, el traspàs del crèdit sobrant d'una modalitat resolta a d'altres que no hagen cobert l'ajuda màxima prevista per a la totalitat dels beneficiaris.  
6. Benificiaris  
Podran participar en aquesta convocatòria:  
a) El personal docent no universitari, funcionaris de carrera, en pràctiques i interins, dependents de la Conselleria d'Educació i Ciència que han prestat serveis en l'àmbit de la Generalitat Valenciana durant l'any 1993.  
A l'efecte del que estableix aquest punt, queda assimilada a la situació de servei actiu la invalidesa provisional.  
b) Els familiars i assimilats del personal inclòs en l'apartat anterior en cas de defunció del titular, exclusivament per a la modalitat d'"Ajuda per defunció".  
El beneficiari es deduirà de l'ordre excloent que s'estableix tot seguit:  
1. El cònjuge vidu o convivent i, en els casos de separació legal, divorci o declaració de nul·litat del matrimoni, el cònjuge separat i l'ex-cònjuge, si no hi ha núpcies posteriors, i si, per sentència judicial ferma, tenen atribuïda la tutela dels fills menors o incapacitats, o si el causant ha sigut condemnat al pagament de la pensió alimentària. En els casos en què no hi ha declaració judicial de la qual es derive l'obligació de pagar pensió alimentària o l'atribució de tutela, així com en els casos de separació de fet, en serà beneficiari el cònjuge si percep ingressos menors al doble del salari mínim interprofessional.  
2. Els fills menors d'edat o majors incapacitats o en situació de desocupació, sense subsidi, que convisquen amb el causant i al seu càrrec.  
3. Ascendents del causant o del seu cònjuge que convisquen amb aquell i al seu càrrec.  
4. Altres parents, assimilats que convisquen amb el causant i al seu càrrec.  
En cas de concurrència de beneficiaris del mateix grau de parentesc, es distribuirà l'ajuda en parts iguals; si conviuen parents de diferent grau, es preferirà el més pròxim al més remot.  
Totes les referències als fills i a les filles en les bases específiques s'entendran fetes tant als fills biològics com als adoptats o en règim d'acollida o tutela.  
7. Sol·licituds  
Els interessats hauran de presentar la sol·licitud degudament emplenada segons el model oficial que es trobarà a la seua disposició en les direccions territorials d'Educació.  
No es podrà sol·licitar més d'una ajuda pel mateix supòsit de fet i beneficiari.  
8. Documentació  
8.1. En tots els casos, a les sol·licituds s'adjuntaran els documents següents:  
a) Fotocòpia completa de la declaració del IRPF corresponent a l'any 1992 (inclòs el document d'ingrés o devolució) presentada l'any 1993. En el cas d'unitats familiars que hagen optat per declaracions separades, s'hauran d'adjuntar totes les presentades.  
b) En el supòsit de no haver realitzat declaració durant l'any 1992, per no arribar al mínim exigit, s'haurà de presentar un certificat de la Tresoreria General de la Seguretat Social, referent a la vida laboral durant l'any 1992.  
c) La documentació específica requerida en cada tipus d'ajuda.  
8.2. Els beneficiaris que sol·liciten l'ajuda en compliment dels requisits a què fa referència la base general 6.b), a més a més, hauran d'adjuntar a la sol·licitud normalitzada la documentació que acredite suficientment la condició de beneficiari.  
8.3. Sempre que no s'exigisca la presentació de documents originals, caldrà aportar les fotocòpies corresponents degudament compulsades. Els documents amb errors no tindran validesa.  
La Comissió podrà sol·licitar en qualsevol moment documentació complementària relativa a les ajudes sol·licitades.  
9. Presentació d'instàncies  
9.1. Les sol·licituds podran presentar-se en les direccions territorials d'Educació i per qualsevol dels procediments que estableix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
9.2. El termini per a la presentació de sol·licituds serà d'un mes a comptar des de la publicació d'aquesta ordre en el Diari Oficial de la Generalitat Valenciana.  
10. Procediment  
La Comissió d'Acció Social procedirà a l'estudi i la valoració de les sol·licituds a fi d'elaborar la proposta de resolució corresponent.  
11. Barem  
La Comissió procedirà a repartir el crèdit total assignat a les modalitats a), b), c) i d) entre les sol·licituds admeses. Si la quantitat resultant per participant és més gran en la modalitat corresponent que el màxim establert en aquesta convocatòria, finalitzarà la distribució en la modalitat corresponent, i disposarà el traspàs del crèdit sobrant a una altra modalitat que no permeta assolir l'ajuda màxima prevista per a la totalitat dels beneficiaris, segons determina la base general 5.  
En les modalitats no resoltes, la Comissió procedirà a aplicar el barem les sol·licituds admeses d'acord amb els criteris següents:  
A. Puntuació assignada segons la base imposable de la declaració del IRPF de l'any 1992:  
 Nombre de fills  
Base Imposable 0 1 2 3 ó més  
Menys de 1.538.224 7 8 9 10  
De 1.500.001 a 2.044.747 6 7 8 9  
De 2.000.001 a 2.889.069 5 6 7 8  
De 2.500.001 a 3.512.144 4 5 6 7  
De 3.000.001 a 3.249.102 3 4 5 6  
Més de 3.881.036 2 3 4 5  
B. La puntuació determinada per l'apartat A) es multiplicarà pel factor, corresponent als serveis prestats l'any 1993, següent: per cada mes de servei, 0,1 punt.  
Una vegada aplicat el barem a totes les sol·licituds admeses, la Comissió procedirà a repartir el crèdit total assignat a cada modalitat i concepte o classe d'ajuda, si escau, proporcionalment a la puntuació obtinguda pels sol·licitants. Si d'aquesta distribució es deduïren quanties inferiors a la quantia mínima prevista, quedarien excloses les sol·licituds de menor puntuació imprescindibles perquè totes les sol·licituds que en resulten beneficiàries obtinguen una quantia superior a la mínima establerta.  
Cap ajuda concedida podrà ser superior a la despesa justificada.  
12. Resolució de la convocatòria  
12.1. La comissió d'Acció Social elaborarà la proposta de concessió amb subjecció a les normes establertes en aquestes bases. Els seus membres queden compromesos a servar la necessària confidencialitat en relació amb les informacions i les dades personals que coneguen per mitjà dels expedients tramitats.  
12.2. La llista provisional de la proposta de les ajudes concedides i de les sol·licituds denegades s'exposarà als taulers d'anuncis de les direccions territorials d'Educació. S'establirà un període de vint dies naturals a partir de la seua exposició per a l'esmena dels defectes de forma que es produïsquen per la no-aportació de la documentació requerida, així com per a la presentació de reclamacions.  
12.3. Una vegada resoltes les reclamacions, la Comissió elevarà la proposta de resolució definitiva al conseller d'Educació i Ciència, que dictarà la corresponent resolució de concessió d'ajudes que es publicarà en el Diari Oficial de la Generalitat Valenciana.  
13. Requeriment d'informació  
Les persones que resulten beneficiàries de qualsevol de les modalitats de la convocatòria, tenen l'obligació de facilitar tota la informació requerida pels òrgans de control de l'administració.  
Si de la revisió, ja siga d'ofici o com a conseqüència de reclamació, de la concessió d'una ajuda es detectarà error, ocultació o falsejament de dades que comporten la denegació o la reducció de l'ajuda, s'hauria de reintegrar la quantitat indegudament percebuda.  
14. Falsedat o ocultació de dades  
Sense perjudici de les responsabilitats en què es puga incórrer, la deformació de fets, l'ocultació de dades o la falsedat en la documentació aportada o consignada en la sol·licitud determinarà la denegació de l'ajuda.  
II. Bases específiques  
a. Modalitat: ajuda per a discapacitats  
Objecte:  
Compensar en part les despeses ocasionades al titular a causa de situacions de disminució, igual o superior al 33%, física, psíquica o sensorial del mateix titular, de membres de la seua unitat familiar o convivents que depenen d'aquest, que no hagen sigut cobertes totalment o parcialment pel sistema de la Seguretat Social, MUFACE o un altre organisme o sistema mutualista de caràcter públic.  
Requisits específics i forma d'acreditació  
El sol·licitant haurà d'aportar:  
- Certificat de minusvàlua expedit per òrgan competent (l'Inserso o l'Institut Valencià de Serveis Socials).  
- Documentació relativa a la despesa ocasionada (factures, rebuts).  
- Documentació que acredite la convivència del disminuït amb el sol·licitant.  
Quantia  
Mínima: 15.000 pessetes.  
Màxima: 45.000 pessetes.  
Forma d'adjudicació  
Una vegada comptabilitzades les sol·licituds admeses es procedirà al repartiment de la totalitat del crèdit assignat en la forma prevista en la base general 11.  
b. Modalitat per estudis de fills i cònjuge  
Objecte:  
Compensar en part les despeses ocasionades per l'assistència de fills i cònjuge del sol·licitant, escolaritzats en els nivells no universitaris o universitaris, a centres públics o privats, amb exclusió del mes d'agost.  
Es consideren les següents classes d'ajudes:  
b.1. Per a escoles infantils.  
b.2. Per al pagament de taxes o preus públics universitaris.  
b.3. Borsa d'estudis universitaris.  
Requisits específics i forma d'acreditació  
- Rebuts normalitzats que acrediten la despesa, on haurà de constar com a mínim la raó social de l'entitat, el NIF, la quantitat pagada, el període i els conceptes compresos.  
- Fotocòpia completa del llibre de família on consta la inscripció del fill o cònjuge.  
Només es podran concedir ajudes per a escoles infantils per l'assistència de fills dels funcionaris docents amb edats compreses entre els 3 mesos i els 4 anys durant el període d'escolaritat.  
La resta d'ajudes es podran concedir als funcionaris docents els fills o cònjuges dels quals realitzen estudis universitaris, cosa que hauran d'acreditar per mitjà de la presentació d'imprés de pagament de matrícula o taxes, segellat per l'entitat bancària on s'haja pagat, o certificat emés pel centre, on es justifique el pagament de la matrícula corresponent i la seua quantia.  
Als efectes que es recullen en aquesta modalitat s'entendrà per cònjuge, cònjuge o convivent.  
Quantia  
b.1. Mínima: 15.000 pessetes.  
 Màxima: 40.000 pessetes.  
b.2. Mínima: 15.000 pessetes.  
 Màxima: 40.000 pessetes.  
b.3. Mínima: 15.000 pessetes.  
 Màxima: 40.000 pessetes.  
Forma d'adjudicació  
El fons assignat a aquesta modalitat es distribuirà amb el criteri següent:  
- Ajuda de la classe b.1 el 20%.  
- Ajuda de la classe b.2 el 60%.  
- Ajuda de la classe b.3 el 20%.  
Una vegada comptabilitzades les sol·licituds admeses, es procedirà al repartiment de la totalitat del crèdit assignat a cada classe d'ajuda en la forma prevista en la base general 11.  
Una vegada efectuada la distribució, la Comissió procedirà a distribuir novament entre la resta de les classes d'ajuda d'aquesta modalitat les quantitats que hagueren quedat sense repartir en alguna de les classes.  
c. Modalitat: ajuda assistencial  
Objecte:  
Compensar en part les despeses originades per l'adquisició de pròtesis no cobertes o cobertes parcialment pel sistema de la Seguretat Social, del IVSS o qualsevol altre organisme o sistema mutualista de caràcter públic, d'ús del titular.  
Requisits específics i forma d'acreditació  
El sol·licitant haurà d'aportar:  
- Informe facultatiu prescrit per un metge especialista acreditatiu de la necessitat de la pròtesi. En el cas de tractament odontològic, l'esmentat informe s'emplenarà segons el model normalitzat i no s'admetran els emesos per protèsics dentals. En el cas de pròtesis oculars no s'admetran informes realitzats per establiments o especialistes òptics.  
- Factures originals de la despesa. Les esmentades factures seran emeses per facultatius o establiments especialitzats, i hi haurà de constar el CIF/NIF, el justificant de recepció, la data i la firma, així com l'especificació del tractament i el nom del beneficiari.  
Quantia  
Mínima: 5.000 pessetes.  
Màxima:  
- per audífon: 10.000 pessetes.  
- per dentadura superior o inferior: 11.250 pessetes.  
- per implantaments osteointegrats: 10.000 pessetes.  
- per ortodòncia a menors de 18 anys: 10.000 pessetes.  
- per calçat corrector: 8.000 pessetes.  
- per vehicle: 15.000 pessetes.  
- per correctors oculars: 10.000 pessetes.  
Forma d'adjudicació  
Una vegada comptabilitzades les sol·licituds admeses, es procedirà al repartiment de la totalitat del crèdit assignat entre els diversos conceptes, proporcionalment al nombre de sol·licituds. Una vegada determinat el crèdit assignat a cada concepte, es procedirà al repartiment en la forma prevista en la base general 11.  
La Comissió procedirà a distribuir entre la resta dels conceptes d'aquesta modalitat les quantitats que hagueren quedat sense repartir en alguns dels conceptes.  
d. Modalitat: Modalitat: ajuda per defunció  
Objecte:  
Prestació econòmica d'import únic per a compensar les despeses ocasionades per la defunció del personal previst en la base general 6.a).  
Requisits específics i forma d'acreditació  
El sol·licitant haurà d'aportar:  
- Fotocòpia completa del llibre de família, si escau.  
- Certificat de defunció del causant.  
- Certificat de convivència amb el causant emés per l'òrgan municipal, si escau.  
Ajuda màxima: 100.000 pessetes.  
Forma d'adjudicació  
Una vegada comptabilitzades les sol·licituds admeses, es procedirà al repartiment de la totalitat del crèdit assignat en la forma prevista en la base general 11.  
e. Modalitat: ajudes excepcionals  
Objecte:  
Ajuda econòmica de pagament únic, de caràcter excepcional, destinat a atendre situacions d'especial necessitat o situacions imprevisibles no recollides en la resta d'ajudes, sobrevingudes al personal a què es fa referència en la base general 6.1.a.  
Requisits específics i forma d'acreditació  
Aquesta modalitat no serà d'aplicació per contingències previstes en aquesta convocatòria o per qualsevol sistema habitual de previsió de riscos.  
El sol·licitant haurà d'aportar:  
- Documentació acreditativa de l'eventualitat al·legada, així com de la despesa efectuada.  
Forma d'adjudicació  
Una vegada estudiades les sol·licituds presentades, la Comissió d'Acció Social determinarà l'import de l'ajuda per a cada sol·licitud, segons la despesa real, la renda familiar i les subvencions que haja rebut el sol·licitant pel mateix concepte.


Còpia Permalink ELI